ผู้บังคับบัญชา เผยผู้ต้องสงสัย เป็นคนทำงาน เพิ่งบรรจุ ผอ. ยังไม่ผ่านโปร
รองผู้อำนวยการสำนักงานเขตพื้นที่การศึกษาประถมศึกษาสิงห์บุรี เผยผู้ต้องสงสัย เพิ่งย้ายเข้ามาบรรจุ ยังไม่ผ่านโปร ท่าทีไม่น่าสงสัย วันจันทร์ที่ผ่านมายังมาทำงานปกติ คนเคยทำงานด้วยสุดตกใจจากกรณีคนร้าย ปล้นร้านทองออโรร่า ภายในห้างสรรพสินค้าโรบินสัน จ.ลพบุรี พร้อมทั้งกราดยิงประชาชนและพนักงานในร้าน ทำให้มีผู้เสียชีวิต 3 คน และมีผู้ได้รับบาดเจ็บสาหัส 4 คน ได้ทองคำรูปพรรณ น้ำหนัก 26 บาท 2 สลึง มูลค่าประมาณ 5 แสนบาทเศษ ก่อนจะหลบหนีไปอย่างลอยนวล ตั้งแต่คืนวันที่ 9 ม.ค.63 ที่ผ่านมาล่าสุด นายนิวัต เชื้อนาค รองผู้อำนวยการสำนักงานเขตพื้นที่การศึกษาประถมศึกษาสิงห์บุรี ในฐานะผู้บังคับบัญชาของผู้ต้องสงสัย เปิดเผยกับทีมข่าวไทยรัฐออนไลน์ว่า ภายหลังจากที่สื่อมวลชนรายงานว่า ผู้ต้องสงสัยรายนี้เป็นข้าราชการ และเป็นผู้อำนวยการโรงเรียนแห่งหนึ่งในจังหวัดสิงห์บุรี ล่าสุด ทางเจ้าหน้าที่สำนักงานเขตฯ ที่ทำงานอยู่ในพื้นที่ต่างๆ ได้ถูกผู้บังคับบัญชาเรียกกลับเข้ามาที่สำนักงานเขตฯ โดยด่วน เพราะผู้อำนวยการสำนักงานเขตพื้นที่การศึกษาประถมศึกษาสิงห์บุรี ท่านคงได้รับรายงานแล้ว ท่านจึงเรียกทุกคนกลับเป็นการด่วนนายนิวัต กล่าวต่อว่า ตอนนี้ทางเจ้าหน้าที่ของสำนักงานเขตฯ ก็จับกลุ่มพูดคุย วิพากษ์วิจารณ์ถึงกระแสข่าวดังกล่าว ซึ่งทุกคนต่างตกใจ เพราะเจ้าหน้าที่หลายๆ คนก็เคยทำงาน และคุ้นหน้าค่าตากับผู้อำนวยการโรงเรียนที่ตกเป็นผู้ต้องสงสัยผอ.ท่านนี้ที่ตกเป็นผู้ต้องสงสัย เพิ่งย้ายมาเป็นผู้อำนวยการโรงเรียนได้ไม่ถึงปี เพราะเดิมทีเขาเป็นผู้สอนอยู่ที่โรงเรียนแห่งหนึ่งในจังหวัดลพบุรี เมื่อวันจันทร์ที่ผ่านมา(20 ม.ค.63) ก็ยังทำกิจกรรมต่างๆ ร่วมกันอยู่เลย ยังประชุมกันอยู่ตลอด ซึ่งเขาไม่มีท่าทีน่าสงสัยอะไรเลย และเพิ่งได้มีโอกาสเข้ามาบรรจุเป็นผู้อำนวยการแท้ๆ อนาคตยังอีกไกล นายนิวัต กล่าวเขาเพิ่งย้ายมาบรรจุ ยังอยู่ในช่วงทดลองงานเป็นผู้บริหารอยู่เลย ยังไม่ผ่านโปรด้วยซ้ำไป ซึ่งจากการทำงาน เขาก็เป็นคนทำงานตามปกติ ไม่ได้มีท่าทีที่จะก่อเหตุอุกอาจโหดร้ายได้เลย และหลังจากวันที่เกิดเหตุปล้นทอง เขาก็มาประชุมปกติไม่ขาด นายนิวัต กล่าว.
รองผู้อำนวยการสำนักงานเขตพื้นที่การศึกษาประถมศึกษาสิงห์บุรี เผยผู้ต้องสงสัย เพิ่งย้ายเข้ามาบรรจุ ยังไม่ผ่านโปร ท่าทีไม่น่าสงสัย วันจันทร์ที่ผ่านมายังมาทำงานปกติ คนเคยทำงานด้วยสุดตกใจ
โจรปล้นทอง,จับได้แล้ว ลพบุรี,จับโจรปล้นร้านทองลพบุรี,ผอ. โรงเรียนวัดโพธิ์ชัย,ข่าวร้อน,ข่าวทั่วไป